X-Men '97

Το X-Men '97 είναι επερχόμενη Αμερικανική τηλεοπτική σειρά κινουμένων σχεδίων που δημιουργήθηκε από τον Μπο ΝτεΜάγιο για την συνδρομητική υπηρεσία Disney+, βασισμένη στην ομάδα των Marvel Comics X-Men. Είναι συνέχεια του X-Men: The Animated Series (1992–97), και η πλοκή θα συνεχίσει από εκεί που σταμάτησε η σειρά. Το X-Men '97 παράχθηκε από την Marvel Studios Animation, με τον ΝτεΜάγιο να είναι ο βασικός σεναριογράφος. 

Διάφοροι ηθοποιοί επιστρέφουν από την αρχική σειρά, περιλαμβάνοντας του Καλ Ντοντ, Λενόρ Ζαν, Τζορτζ Μπάζα, Κάθριν Ντίσερ, Κρις Πότερ, Άλισον Σίλι-Σμιθ, Άντριαν Χο, Κρίστοφερ Μπρίτον, και Άλισον Κορτ. Μια συνέχεια της σειράς κινουμένων σχεδίων της δεκαετίας του 1990 συζητήθηκε για πρώτη φορά το 2019, και ανακοινώθηκε επίσημα τον Νοέμβριο του 2021, μαζί με την συμμετοχή του ΝτεΜάγιο και της Marvel Studios Animation. Είναι το πρώτο πρότζεκτ με τους X-Men της Marvel Studios, αφότου ανέκτησαν τα κινηματογραφικά και τηλεοπτικά δικαιώματα των χαρακτήρων από την 20th Century Fox.

Το X-Men '97 είναι προγραμματισμένο να κάνει πρεμιέρα στις αρχές του 2024, και θα αποτελείται από 10 επεισόδια. Ένας δεύτερος κύκλος βρίσκεται σε ανάπτυξη.

Παραπομπές

Εξωτερικοί σύνδεσμοι 

  στο Marvel.com
 

Τηλεοπτικές σειρές του Disney+
Τηλεοπτικά προγράμματα που έγιναν κόμικς
Τηλεοπτικές σειρές βασισμένες σε κόμικς της Marvel
Επερχόμενες τηλεοπτικές σειρές κινουμένων σχεδίων